Chung Ju-Yung lair dadi anaké salah sijiné petani.[1] Dheweké nduwèni sedulur kang cacahé wolu, 6 lanang lan 2 wadon.[1] Chung Ju-Yung lair ing Asan-ri, Songjon-myun,Kangwon-do, pegunungan ing utara Korea.[1] Nalika Chang Ju-yung lair Korea wis dikuwasani pamaréntahan Kekaisaran Jepang wiwit taun 1910.[1] Chung Ju-Yung iku anak pambarep ing kluwargané.[1] Bapake ndhidhik Chung Ju-Yung dadi petani.[1] Chung Ju-yung lulus saka sekolah dasar Songjon nalika taun 1931.[1] Nalika sekolah, Chung Ju-Yung nduwé hobi maca surat kabar ing kantor désa.[1] Nalika iku, surat kabaré ya iku harian Dong kang dadi siji-sijiné surat kabar kang bisa ditemokaké ing désané.[1] Lumantar kalawarti iku, Chung Ju-Yung éntuk lowongan kerja ing bidhang konstruksi ing salah sijiné pelabuhan gedhé kang jenengé Chungji, pelabuhan iki manggon ing salah sijiné kutha kang cérak karo dhaérah kang tau dadi wilayahé Uni Soviet.[1]